
Városi Polgármesteri Hivatal 

Hatósági Iroda

TÁJÉKOZTATÓ

a gyermekétkeztetés helyzetéről, tapasztalatairól

Tisztelt Képviselő-testület!
Martfű Város Önkormányzatának Képviselő-testülete a gyermekétkeztetés helyzetét rendszeresen áttekinti. 2008-ban a gyermekétkeztetés  helyzetének értékelése mellet térítési díj emelésére került sor, 2009-ben a testület tárgyalta Martfű Város Önkormányzatának Képviselő Testülete Egészségügyi és Szociális Bizottságának  a gyermekétkeztetésre vonatkozó vizsgálati anyagát,  2010. júniusi ülésén pedig döntött arról, hogy a gyermekétkeztetés   feladatellátása  2010. június 16. napjától az önkormányzat hatáskörébe kerül, meghatározta az új feladatellátó szervezetet, és a működési feltételt. Ennek alapján az átalakítási munkálatok befejezését követően 2010. szeptember 01. napjától a gyermekétkeztetést biztosító konyha további működtetését Martfű Város Önkormányzata Településellátó Szervezete látja el. A gyermekétkeztetési feladatok mellett indokolt volt a gazdaságos működtetés érdekében a közétkeztetés feladatot is ellátni.

Mindezen intézkedések a nevelési, oktatási intézményeinkben folyó étkeztetés színvonalának emelése érdekében történtek, amely azért is lényeges kérdés, mert az egészséges táplálkozás alapjait, annak rendszerességét és kultúráltságát a gyermekkorban kell megalapozni. Kiemelkedően fontos, hogy a bölcsődés, óvodás, általános és középiskolás korosztály az életkorának megfelelő mennyiségű és választékos étrendben részesüljön.

A Nemzeti Népegészségügyi Program külön hangsúlyozza az egészséges táplálkozás szükségességét a fiatalok számára, hiszen a statisztikák szerint Magyarországon a megbetegedések háromnegyed része a táplálkozással és az életmóddal függ össze (elhízás, magas vérnyomás, gyermekkori cukorbetegség stb).

A gyermek és diákétkeztetés  alapvetően meghatározza a jövő táplálkozási szokásait, ezen keresztül a felnövekvő nemzedék szokásait, egészségi állapotát. Ezért is nagy a felelőssége a szolgáltatásban résztvevőknek, hiszen tevékenységük alapvetően befolyásolja ennek a generációnak a további életminőségét. 

A gyermekétkeztetés helyzetének vizsgálatában Martfű Város Önkormányzata Képviselő-testületének Egészségügyi és Szociális Bizottsága közreműködött. 

Áttekintve a gyermekétkeztetést végző főzőkonyha személyi és tárgyi feltételeit, megállapítható hogy adottak a feltételek a megfelelő működtetéshez.

Személyi feltételek:

A gyermekétkeztetést ellátó konyha vezetője tájékoztatása szerint a konyha dolgozói létszáma 2010. szeptemberétől a következően alakult:

	Dolgozói létszám alakulása:
	
	

	
	
	
	
	

	2010. szept - október
	
	

	4 fő közalkalmazott
	
	
	

	1 fő Tér. Díjbeszedő + 1 fő közfoglal. 8 órás
	

	8 fő közfoglalkoztatott 8 órás
	
	

	
	
	
	
	

	2010. november - december
	
	

	5 fő közalk.
	
	
	

	1 fő Tér. Díjbeszedő + 1 fő közfoglal. 8 órás
	

	9 fő közfoglalkoztatott 8 órás
	
	

	
	
	
	
	

	2011. január - április
	
	

	8 fő közalkalmazott
	
	
	

	1 fő Tér. Díjbeszedő 
	
	
	

	1 fő közalkalmazott határozott idejű 2011. június

	2 fő közfoglalkoztatott 8 órás
	
	

	5 fő közfoglalkoztatott 4 órás
	
	

	
	
	
	
	

	2011. május 
	
	
	

	8 fő közalkalmazott
	
	
	

	1 fő tér. Díjbeszedő
	
	
	

	2 fő közalkalmazott határozott idejű
	

	1 fő közfoglalkoztatott 8 órás
	
	

	2 fő közfoglalkoztatott 4 órás
	
	

	
	
	
	
	

	2011. június
	
	
	

	8 fő közalkalmazott
	
	
	

	1 fő tér. Díjbeszedő
	
	
	

	1 fő közfoglalkoztatott 8 órás
	
	

	5 fő közfoglalkoztatott 4 órás
	
	


Tárgyi feltételek:

A főzőkonyha átalakítása felújítása után jó felszereltségű, előírásoknak megfelelő konyha áll rendelkezésre, ahol a munkafeltételek adottak. Az étrend még változatosabbá tétele érdekében szükséges lenne kis összegű beszerzésre, főleg a rakott jellegű ételek kiszállításához a fedett szállítóeszközökre.

A gyermekétkeztetést  és közétkeztetést igénybe vevők létszámának alakulása is azt mutatja, hogy a 2010-ben hozott döntés az önkormányzati működtetésről kedvező változásokat hozott.  

Az étkeztetettek köre, létszáma:

Az óvodai, általános iskolai, középiskolai és közétkeztetés étkezői létszámának kimutatása 2010. szeptember elsejétől 2011 májusáig:

	Étkezői létszám alakulása 2010. szept. 01-től

	Csak ebéd esetében
	2010. szept. 02
	2010. dec.
	2011. jan.
	2011. május

	Ovi
	180 fő
	160 fő
	187 fő
	182 fő

	Isk. napk.
	247 fő
	258 fő
	266 fő
	270 fő

	Isk. ebéd
	99 fő
	103 fő
	101 fő
	100 fő

	Ételhordós
	16 fő
	78 fő
	82 fő
	111 fő

	Középiskola
	49 fő
	57 fő
	60 fő
	56 fő


A jelenlegi adatokat összehasonlítva a 2008-as adattal, megállapítható a növekedés.
2008-ban összesen 68 menzai étkezést igénybevevő volt, 2011. májusában pedig 100 gyerek ebédelt az iskolában. 

2008-ban összesen 222 napközis gyermek étkezett, 2011. májusában pedig 270 gyermek vette igénybe a napközis ellátást. 

A legnagyobb változás a közétkeztetésben mutatkozik, hiszen a 2010 szeptemberi 16 fő helyett jelenleg 111 fő veszi igénybe a szolgáltatást.

A  gyermekétkeztetési helyzetének vizsgálata kiterjedt az étel minőségére, mennyiségére,  az étkeztetés módjára, az eltelt közel egy év tapasztalataira.

A tapasztalatok azt igazolták, hogy mind minőségi mind mennyiségi szempontból pozitív változás következett be.

Az általános iskola felmérést végzett a gyermekek és pedagógusok  körében, mely alapján megállapítható hogy a pedagógusok és a gyermekek az étel minőségével mennyiségével, az étkeztetés módjával meg vannak elégedve. Elegendő mennyiségű ételt kapnak, ezzel kapcsolatban a szülők és a gyerekek sem tettek észrevételt. A mennyiség bőséges, minden gyerek jóllakik, repetára is van lehetőség.   Pozitívumként említik hogy rendszeresen kapnak gyümölcsöt, süteményt, a reggeli, uzsonna megfelelő, finomak a péksütemények, zöldféléket is kapnak a kenyerekhez, még a téli időszakban is.

Pozitív minőségi változást rögzít a felmérés eredménye: az ételek változatosak esztétikusak, ízletesek, az ebéd háromfogásos, a levesek tartalmasak, az étrend összeállításánál figyelembe veszik a gyerekek ízlését, de szem előtt tartják az egészséges táplálkozást is. A rendszeres harmadik fogásnak a gyerekek nagyon örülnek, ezzel motiválhatók is, hogy a főzelékekből is egyenek. Az evőeszközök, és a tálalás  megfelelőek.

A felmérés azokat az észrevételeket is tartalmazza, amelyekkel még változatosabb, a gyerekek számára még megfelelőbb lehetne az étkeztetés. A gyerekek ízlésvilágát még jobban figyelembe lehetne venni egy esetleges véleménykikéréssel. Az általuk nagyon szeretett ételekből több repetát lehetne biztosítani( pl.. tejbegríz, tésztafélék, a főzőkolbászt felválthatná a virsli,  több folyadékot kaphatnának reggelire, a főzelékekhez főtt tojás helyett húst kaphatnának ). A tálaláshoz az alsós gyerekek is kapjanak kést, hogy a kultúrált étkezési szokásokat gyakorolhassák.

Az óvodai étkeztetés kiszállítással történik. A reggeli és az uzsonna elkészítését a melegítő konyhákban végzik, amelyhez a konyha megküldi a megfelelő nyersanyagot. Az óvodák melegítőkonyhájára kerülő ebéd mennyiségével és minőségével meg vannak elégedve az óvónők, azokat az időnként jelentkező minőségbeli kifogásokat ( kenyér minősége, pörkölt jellegű ételek zsírossága, túlfűszerezés) a jelzés után a konyha igyekszik javítani.  

Javaslatként fogalmazódott meg hogy a zöldséglevesek és általában a levesek helyett szeretnének minél több gyümölcslevet kapni a gyerekek számára, valamint hogy a rakott ételek készítése gyakoribb legyen. 

A középiskolában átlagosan 50 gyerek étkezik és 4-6 fő pedagógus

A melegítőkonyha tárgyi, személyi  feltételei adottak, az ebédlő épületének állaga indokolná a   felújítást.                   
A középiskolai étkeztetéssel kapcsolatos vélemények alapvetően a kollégiumi tanulók étkeztetéséhez kötöttek. 

A mennyisséggel, minősséggel kapcsolatos kifogás nincs, a kollégisták hetente háromszor kapnak meleg vacsorát. 

A bölcsőde, saját 50 adagos főzőkonyhával rendelkezik. Szakképzett szakács látja el a gyermekeket és az alkalmazottakat.  Élelmezésvezető segíti a munkáját. 

A gyermekek életkori sajátosságaiból adódóan fontos, hogy helyben készüljenek el az ételek. Ebben a korban a gyerekek hajlamosabbak a betegségekre, fertőzésekre, valamint csak meghatározott mennyiségű, minőségű és fajtájú élelmi anyagot lehet felhasználni. 

Mindezeket biztosítani tudják a gyermekek számára, helyi beszerzéssel, illetve szállítók által. 

A főzőkonyhát a HACCP előírásai szerint működtetik 2002 óta. 

A bölcsőde  főzőkonyháján az ÁNTSZ évente kétszer tart ellenőrzést,  megfelelőnek találta a közegészségügyi előírások betartását. 
A bölcsődei nyersanyag norma 2009. március 1-jén került megállapításra, 267.- Ft értékben. Ebből négy étkezést biztosítanak a gyermekeknek. Figyelembe veszik az aktuális a tapasztaltakat. 
Ebben a korban a gyerekek az önállóság és a fejlettség különböző fokán állnak, így szinte „névre szólóan” étkeztetik őket. Pl. pépesítve, darálva, apró kockában, szeletben. Kiskanál, nagykanál, pohár, egyfülű bögre, kétfülű bögre, stb. Ez az aprólékos előkészület szoros kapcsolatot feltételez a konyhai dolgozók és a gondozónők között. 

A bölcsőde nem rendelkezik tejkonyhával, így csecsemők ellátására nincs lehetőség. Táplálkozási rendellenességgel rendelkező gyermekek ellátásához nincs meg a feltételrendszerük. 

A bölcsőde főzőkonyhájának szakácsa 2011.  július 01-jétől  a TESZ állományába kerül. A kisegítő konyhai személyzet már 2011. januárjától a TESZ dolgozója. Ezt figyelembe véve célszerű lenne ha a feladatellátást is a TESZ-hez tartozna. A bölcsőde főzőkonyhája   befejező konyhaként működhet. A bölcsődei dolgozók  is a főzőkonyhán készített ételt fogyasztanák, az ételt kiszállítással biztosítanák.

A változás a főzőkonyhai dolgozók, főleg az élelmezésvezető munkájának bővülését és belső átszervezést von maga után. 

Az ésszerű munkaszervezés mellett anyagi vonzata is van a feladatbővülésnek. A bölcsődei étkeztetés ellátásához vásárolni kell egy új konyhai programot ami lehetővé teszi a speciális étlaptervezést, és a raktározás elektronikus rögzítését.

A befelező konyha munkájához napi szinten kell kiszállítani a nyersanyagot, és a dolgozók ebédjét, ami szállítóeszközök – 3 db szállító badella,  hűtőtáskák - beszerzését igényli. Ezek egyszeri kiadást jelentenek kb. 130.000.-ft összegben.

A főzéshez szükséges alapanyagok szállítás előtti csomagolása jelentős  tartós csomagolóanyagok / műanyag tartók / és egyszeri csomagolóanyagok beszerzését teszi szükségessé. Ez egyszeri illetve folyamatos kiadást jelent, de az éves szintű beszerzés  megoldható.

Az étkeztetés nyersanyagárát legutóbb 2008-ban  határozta meg a Képviselő-testület. 

A főzőkonyha üzemeltetésének átvételekor nem került sor áremelésre.

A nyersanyagbeszállítóktól kért árajánlat alapján szükséges a normarendezés.

A beszállítókat  2010-ben kötött szerződések alapján vontuk be a szolgáltatásba, de néhány szolgáltató által szállított nyersanyaga minőségi kifogása miatt szükséges volt új beszállítókkal szerződést kötni. Ezek a szerződések fél év időtartamra szólnak. A jelenlegi beszállítok szerződése 2011 június 30. napjával lejár.  A jelenlegi beszállítóktól kért új árajánlatok  az emelésekkel együtt is korrektek, de a takarékos gazdálkodás érdekében keresni kell  még szélesebb körben az árban és minőségben legmegfelelőbb szolgáltatást nyújtó beszállítókat. 

A nyersanyagárak emelkedése a gyermekek étkeztetési térítési díjában 5%-os áremelkedést indokol, a  felnőtt ebéd díjában pedig 12%-os emelkedést.

Az emelés lehetővé tenné a jelenlegi színvonal megtartását.

Kérem a Képviselő-testület járuljon hozzá az új térítési díjak megállapításához.

	Ajánlattétel térítési díjak emeléséhez 2011. Július 01-től

	
	
	
	
	
	
	

	 
	Norma
	Norma új
	Szülői befizetés előző
	Szülői befizetés új
	Napi különbözet
	Havi különbözet (21 nap)

	Iskolás T+E+U
	314
	329,7
	393
	412,1
	19,1
	401,6

	Iskolás Ebéd
	220
	231,0
	275
	288,8
	13,8
	288,8

	Óvodás T+E+U
	261
	274,1
	326
	342,6
	16,6
	347,8

	Középiskola Ebéd
	236
	247,8
	295
	309,8
	14,8
	309,8

	Középiskola R+E+V
	574
	602,7
	718
	753,4
	35,4
	742,9

	
	
	
	
	
	
	447,6

	Iskola ebéd allergia  (liszt érzékeny.)
	402
	422,1
	503
	527,6
	24,6
	

	Ovi allergia ( liszt érzékeny)
	476
	499,8
	595
	624,8
	29,8
	624,8

	50% isk. R+E+U
	286
	300,3
	358
	375,4
	17,4
	364,9

	50% Ebéd
	201
	211,1
	251
	263,8
	12,8
	269,1

	50% Ovi R+E+U
	238
	249,9
	298
	312,4
	14,4
	301,9

	
	
	
	
	
	
	

	Iskola allergia (liszt érzékeny)
	572
	600,6
	715
	750,8
	35,8
	750,8

	Felnőtt ebéd (ételhordós)
	253
	283,4
	+ ÁFA + REZSI
	560
	60
	1260


A bölcsődei étkeztetésnél  

a jelenlegi 256.- Ft + ÁFA helyett 269.- Ft + ÁFA díj megállapítása javasolt. 

Igény merült fel az un. külsős étkeztetettek részéről az ebéd kiszállítására.

A TESZ a szállítást megoldja, a kiszállítás költségeit külön elszámolás alapján térítteti meg.

Tisztelt Képviselő-testület!

Az előzőekben leírtak alapján, a gyermekétkeztetési térítési díj emelésére tett javaslatok alapján kérem a mellékelt rendelet-tervezet megtárgyalását. 

Martfű, 2011 június 21.

                                                    Herczegné Horváth Eszter

                                                      vezető főtanácsos

Látta: Balogh Edith címzetes főjegyző 

Határozati javaslat

…………/2011. (VI.29.) Kt. határozat

Martfű Város Önkormányzatának Képviselő-testülete megtárgyalta a gyermekétkeztetés helyzetéről szóló beszámolót melyet elfogadott és az alábbi döntést hozza:

1. A gyermekétkeztetés feladatinak ésszerűbb, szakszerűbb és gazdaságosabb ellátása érdekében az általános iskolai konyhához integrálja a bölcsődei étkeztetés feladatellátását 2011. július 01. napjától.  

2. A feladatat átszervezéséhez kapcsolódó adminisztrációs és szervezési feladatokat végre kell hajtani. 

Határidő: 2011. augusztus 31.
Felelős: Konyhavezető
             Bölcsőde intézményvezetője
3. A gyermekétkeztetést ellátó konyha nyersanyag beszállítói  szerződések lejártak. A megfelelő minőség és a gazdaságos működtetés feltételeinek való megfelelés érdekében  új pályázati eljárás keretében kell kiválasztani az együttműködési partnereket.       

Határidő: 2011. szeptember 01.
Felelős: TESZ vezetője
             konyhavezető
Martfű, 2011. június 29.
Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Martfű Város Önkormányzatának Településellátó Szervezete

